
2024/0308 (NLE)
Javaslat
A TANÁCS VÉGREHAJTÁSI HATÁROZATA
a Belgium helyreállítási és rezilienciaépítési terve értékelésének jóváhagyásáról szóló, 2021. július 13-i (EU) (ST 10161/21 INIT; ST 10161/21 ADD1) végrehajtási határozat módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel a Helyreállítási és Rezilienciaépítési Eszköz létrehozásáról szóló, 2021. február 12-i (EU) 2021/241 európai parlamenti és tanácsi rendeletre[footnoteRef:2] és különösen annak 20. cikke (1) bekezdésére, [2: 	HL L 57., 2021.2.18., 17. o.] 

tekintettel az Európai Bizottság javaslatára,
mivel:
(1)	Azt követően, hogy Belgium 2021. április 30-án benyújtotta nemzeti helyreállítási és rezilienciaépítési tervét (a továbbiakban: terv), a Bizottság javaslatot terjesztett elő a Tanácsnak, amelyben pozitív értékelést adott a tervről. A Tanács a 2021. július 13-i tanácsi végrehajtási határozattal[footnoteRef:3] jóváhagyta a pozitív értékelést. Az említett tanácsi végrehajtási határozatot 2023. december 8-án módosították[footnoteRef:4]. [3: 	ST 10161/21 INIT; 10161/21 ADD 1.]  [4: 	ST 15570/23 INIT; ST 15570/23 ADD 1.
] 

[bookmark: _Hlk182430034][bookmark: _Hlk130805569](2)	Belgium 2024. október 25-én az (EU) 2021/241 rendelet 21. cikke (1) bekezdésének megfelelően a 2021. július 13-i tanácsi végrehajtási határozatot módosító javaslatra irányuló, indokolással ellátott kérelmet nyújtott be a Bizottsághoz arra hivatkozva, hogy a terv objektív körülmények miatt részben már nem valósítható meg. Ennek megfelelően Belgium módosított tervet nyújtott be.
Az (EU) 2021/241 rendelet 21. cikkén alapuló módosítások
(3)	A Belgium által benyújtott tervben objektív körülmények miatt végrehajtott módosítások 24 intézkedést érintenek.
[bookmark: _Hlk158894031](4)	Belgium kifejtette, hogy két intézkedést módosítottak annak érdekében, hogy az intézkedés eredeti ambíciószintjének elérése céljából jobb alternatívákat lehessen megvalósítani. Ez a következőket érinti: a szövetségi állam I-1.15. beruházásának (A hidrogénre való átállás ipari értéklánca) 18. és 20. mérföldköve, az I-1.15. beruházás (Kialakulóban lévő energiatechnológiák) leírása, továbbá a Flamand régió 5.2. komponens (A gazdasági tevékenység támogatása) alá tartozó I-5.11. beruházásának (A K+F megerősítése) 186. és 187. mérföldköve és az I-5.11. beruházás leírása. Ennek alapján Belgium a fent említett mérföldkövek és intézkedések módosítását kérte. Belgium emellett kérte a 3.2. komponens (Modális váltás) alá tartozó I-3.15. beruházás („Smart Move” alkalmazás) 112. mérföldkövének, valamint a 7.4. komponens (Mobilitás) alá tartozó I-7.25. beruházás (Busztöltő infrastruktúra Brüsszel fővárosi régióban) 246. céljának törlését. A 2021. július 13-i tanácsi végrehajtási határozatot ennek megfelelően módosítani kell.
(5)	Belgium kérte továbbá, hogy a „Smart Move” alkalmazással kapcsolatos beruházásnak az (EU) 2021/241 rendelet 21. cikke alapján való törlése nyomán felszabaduló forrásokat három új intézkedésre használhassa fel. Ez a következőket érinti: Brüsszel fővárosi régió 3.2. komponens (Modális váltás) alá tartozó I-3F. beruházásán (Intelligens mobilitási eszközök) belüli I-3.15a. beruházásának (Floya App) 112. mérföldköve és I-3.15b. beruházása (Az automatikus rendszámfelismerő kamerahálózat kiterjesztése); Brüsszel fővárosi régió 3.3. komponens (A közúti közlekedés környezetbarátabbá tétele) alá tartozó I-3.21. beruházásának (Busztöltő infrastruktúra) 246. célja. Ennek alapján Belgium a fent említett mérföldkő és cél felvételét kérte. Ezenfelül Belgium két intézkedés elérendő végrehajtási szintjének emelését kérte. Ez a következőket érinti: a 3.3. komponens (A közúti közlekedés környezetbarátabbá tétele) alá tartozó I-3.17. beruházás (A buszflotta környezetbarátabbá tétele – Brüsszel fővárosi régió) 115. célja; a 7.1. komponens (Épületek felújítása) alá tartozó I-7.01. beruházás (Az energiatámogatási rendszer továbbfejlesztése – Brüsszel fővárosi régió) 212. mérföldköve. Belgium emellett kérte a 7.4. komponens (Mobilitás) alá tartozó I-7.21. beruházás (Az autóbuszflotta környezetbarátabbá tétele – BCR) 242. célja alapértékének növelését az I-3.17. beruházás magasabb végrehajtási szintjének figyelembevétele érdekében. A 2021. július 13-i tanácsi végrehajtási határozatot ennek megfelelően módosítani kell.
(6)	Belgium kifejtette, hogy 18 intézkedést jobb alternatíva megvalósítása érdekében módosítottak, lehetővé téve az adminisztratív teher csökkentését, ugyanakkor biztosítva az adott intézkedések célkitűzéseinek megvalósítását. Ez a következőket érinti: a Flamand régió 1.1. komponens alá tartozó R-1.01. reformjának (Az energiatámogatási rendszer továbbfejlesztése) 1. mérföldköve; a szövetségi állam I-1.15. beruházásának (A hidrogénre való átállás ipari értéklánca) 20. mérföldköve; az 1.2. komponens (Kialakulóban lévő energiatechnológiák) alá tartozó, a Flamand régió I-1.16. beruházásának (A hidrogénre való átállás ipari értéklánca) 23. mérföldköve és a Vallon régió I-1.17. beruházásának (A hidrogénre való átállás ipari értéklánca) 26. mérföldköve; a szövetségi állam I-2.05. beruházásának (Az SPF digitalizálása) 54. mérföldköve és a szövetségi állam I-2.05.[L] beruházásának (Az SPF digitalizálása: A menekültügyi és bevándorláskezelési folyamatok digitalizálása) 54b. mérföldköve; a szövetségi állam I-2.06. beruházásának (E-egészségügyi szolgáltatások és egészségügyi adatok) 63. mérföldköve és az I-2.06. beruházás leírása; a Flamand régió I-2.09. beruházásának (A flamand kormány digitalizációja) 68. mérföldköve és az I-2.09. beruházás leírása; a 2.2. komponens (Közigazgatás) alá tartozó R-2.02. reform (E-kormányzat: A szövetségi állam közbeszerzési eljárása) 78. mérföldköve; a Brüsszel fővárosi régió 2.3. komponens (Optikai szál, 5G és új technológiák) alá tartozó I-2.14. beruházásának (A mesterséges intelligenciával foglalkozó intézet fejlesztése e technológiának a társadalmi kihívások kezelésére való felhasználása érdekében) leírása, az R-2.03. reform (Az 5G bevezetése – Nemzeti vezetékes és mobil szélessávú terv – szövetségi és regionális szint) 91. és 93. mérföldköve, valamint az R-2.03. reform leírása; Brüsszel fővárosi régió 3.3. komponens (A közúti közlekedés környezetbarátabbá tétele) alá tartozó R-3.05. reformjának (Töltőállomások – RBC) 118. mérföldköve és az R-3.05. reform leírása, valamint az R-3.04. reform (Töltőállomások – WAL) 119. mérföldköve és az R-3.04. reform leírása; a 4.1. komponens alá tartozó I-4. beruházás (Digitális berendezések és informatikai infrastruktúra biztosítása iskolák számára) 131. célja; a Flamand régió 4.2. komponens (A veszélyeztetett csoportok képzése és foglalkoztatása) alá tartozó I-4.11. beruházásának (Digibanks) 149. célja és az I-4.11. beruházás leírása; a Flamand régió 5.1. komponens (Képzés és munkaerőpiac) alá tartozó I-5.04. beruházásának (Tanulás és pályafutás) 164. célja; a Flamand régió 5.3. komponens (Körforgásos gazdaság) alá tartozó I-5.14. beruházásának (Újrafeldolgozó központ) 197. célja és az I-5.14. beruházás leírása; a Flamand régió 7.1. komponens (Épületfelújítás) alá tartozó I-7.02. beruházásának (Az energiatámogatási rendszer továbbfejlesztése) 213. mérföldköve; Ennek alapján Belgium kérte a szükségtelen háttér-információk vagy az olyan eljárási elemek eltávolítását, amelyek nem járulnak hozzá az intézkedések célkitűzéseinek megvalósításához; annak pontosítását, hogy bizonyos elemek az intézkedések célkitűzéseihez vagy kontextusához kapcsolódnak-e, valamint azon intézkedések vagy mérföldkövek és célok leírásának egyszerűsítését, amelyek indokolatlan adminisztratív terhet jelentenének az adott intézkedések célkitűzéseinek elérése szempontjából. A 2021. július 13-i tanácsi végrehajtási határozatot ennek megfelelően módosítani kell.
(7)	A Bizottság úgy véli, hogy a Belgium által előterjesztett okok indokolják az (EU) 2021/241 rendelet 21. cikkének (2) bekezdése szerinti módosítás(oka)t, és a 2021. július 13-i tanácsi végrehajtási határozatot ennek megfelelően módosítani kell.
Szövegezési hibák javítása
(8)	A tanácsi végrehajtási határozat szövege 50 szövegezési hibát tartalmaz, amelyek 13 komponenssel összefüggésben 26 mérföldkövet, 14 célt, továbbá 33 intézkedést érintenek. A tanácsi végrehajtási határozat módosítása keretében javítani kell ezeket a szövegezési hibákat, amelyek miatt a határozat nem a Bizottság és Belgium közötti megállapodásnak megfelelően tükrözi a Bizottságnak 2021. július 13-án benyújtott terv tartalmát. Az 1.1. komponens (Felújítás) alá tartozó, a Flamand régió R-1.01. reformjának (Az energiatámogatási rendszer továbbfejlesztése) leírása, az I-1B. beruházás (Középületek felújítása) 13. és 14. mérföldköve és az I-1B. beruházás leírása, a Vallon régió I-1.07. beruházásának (Középületek felújítása – önkormányzati és sportlétesítmények) leírása, a Francia Közösség I-1.09. beruházásának (Középületek felújítása – iskolák) leírása, Brüsszel fővárosi régió R-1.02. reformjának (Továbbfejlesztett, vissza nem térítendő energetikai támogatási rendszer) 2. mérföldköve, az I-1A. beruházás (Magán- és szociális lakások felújítása) 6. és 7. mérföldköve; a Flamand régió 1.2. komponens (Kialakulóban lévő energiatechnológiák) alá tartozó I-1.15. beruházásának (Ipari értéklánc a hidrogénre való átállás szolgálatában a flamand régióban) 18., 19. és 20. mérföldköve és az I-1.15. beruházás leírása; a 2.2. komponens (Közigazgatás) alá tartozó I-2.05a. beruházás (Az SPF digitalizálása) 54b. és 55b. mérföldköve és e beruházás neve, az I-2.05. beruházás (Az SPF digitalizálása) 57. és 58. mérföldköve, a szövetségi állam I-2.06. beruházásának (E-egészségügyi szolgáltatások és egészségügyi adatok) 62. mérföldköve, valamint az R-2.02. reform (E-kormányzat: A szövetségi állam közbeszerzési eljárása) 79. mérföldköve; a 2.3. komponens (Optikai szál, 5G és új technológiák) alá tartozó R-2.03. reform (Az 5G bevezetése – Nemzeti vezetékes és mobil szélessávú terv – szövetségi és regionális szint) 93. mérföldköve; a 3.1. komponens (Kerékpáros és gyalogos infrastruktúra) alá tartozó I-3A. beruházás (Kerékpáros infrastruktúra) 94. mérföldköve, 95. célja és 96. célja és az I-3A. beruházás leírása, az I-3.03b. beruházás (Kerékpáros infrastruktúra – Vélo Plus – Szövetségi állam) 96a. mérföldköve és 96b. célja és az I-3.04. beruházás (Kerékpáros és gyalogos infrastruktúra – Schuman) 98. mérföldköve; a 3.2. komponens (Modális váltás) alá tartozó I-3B. beruházás (A tömegközlekedés javítása Vallóniában) 100. és 101. célja és 102. mérföldköve, valamint az I-3B. beruházás leírása, a Vallon régió I-3.11. beruházásának (Albert-csatorna és Trilogiport) 107. célja és az I-3.11. beruházás leírása; a 3.3. komponens (A közúti közlekedés környezetbarátabbá tétele) alá tartozó I-3.17. beruházás (A buszflotta környezetbarátabbá tétele – RBC) leírása, az I-3.20. beruházás (A buszflotta környezetbarátabbá tétele – WAL) leírása, az I-3G. beruházás (Az autóbuszflotta környezetbarátabbá tétele) 114., 115. és 115b. célja és az I-3G. beruházás leírása, az R-3.04. reform (Töltőállomások – WAL) 119. mérföldköve és az I-3F. beruházás (Töltőállomások) 121., 122. és 123. célja; a német ajkú közösség 4.1. komponens (Oktatás 2.0) alá tartozó I-4.06. beruházásának (Az oktatás digitális átalakítása) leírása; az 5.1. komponens (Képzés és munkaerőpiac) alá tartozó I-5.05. beruházás (A munkaerőpiac újraindítására irányuló stratégia) 166. célja, az I-5.07. beruházás (Egész életen át tartó digitális tanulás) 171. célja, a szövetségi állam R-5.01. reformjának (Kumulációs rendszer és mobilitás a hiánnyal küzdő ágazatok felé) leírása és az R-5.03. reform (Tanulási számla) 174. mérföldköve; a 7.1. komponens (Épületfelújítás) alá tartozó I-7.04. beruházás (Szociális lakások felújítása – WAL) 215. mérföldköve, az I-7.05. beruházás (Energia-éghajlati intézkedések a középületekben – Szövetségi állam) 216. mérföldköve, az R-7.04. reform (A vallon régió energetikai átállásának felgyorsítása) 231. mérföldköve és az R-7.04. reform leírása; a Flamand régió 7.2. komponens (Kialakulóban lévő energiatechnológiák) alá tartozó I-7.14. beruházásának (Éghajlat-politikai fellépésre irányuló felhívás a mezőgazdaságban) neve; a szövetségi állam 7.3. komponens (Megújuló energia) alá tartozó I-7.20. beruházásának (Tengeri energiasziget) 239. mérföldköve, U.3. alcím (A hitelhez kapcsolódó reformok és beruházások ismertetése) és U.4. alcím (Hitel – a végrehajtáshoz és a nyomon követéshez kapcsolódó mérföldkövek, célok, mutatók és ütemterv); a szövetségi állam 5.2. komponens (A gazdasági tevékenység támogatása) alá tartozó I-5.18. beruházásának (SMELD) 248. mérföldköve. Ezek a korrekciók nem befolyásolják az érintett intézkedések végrehajtását.
A Bizottság értékelése
(9)	A Bizottság az (EU) 2021/241 rendelet 19. cikkének (3) bekezdésében meghatározott kritériumok alapján értékelte a módosított tervet.
A jelentős károkozás elkerülését célzó elv
(10)	Az (EU) 2021/241 rendelet 19. cikke (3) bekezdésének d) pontjával és V. mellékletének 2.4. kritériumával összhangban a módosított terv várhatóan biztosítja, hogy a tervben foglalt reformok és beruházási projektek végrehajtására irányuló egyetlen intézkedés se okozzon az (EU) 2020/852 európai parlamenti és tanácsi rendelet 17. cikke értelmében jelentős kárt („A” minősítés) a környezeti célkitűzések tekintetében (a jelentős károkozás elkerülését célzó elv).
(11)	Belgium értékelést nyújtott be a jelentős károkozás elkerülését célzó elvről a 3.2. komponens alá tartozó I-3.15. intézkedést (Smart Move) felváltó minden egyes új beruházás tekintetében. A benyújtott információk azt mutatják, hogy a terv várhatóan biztosítja az említett elvnek való megfelelést. Az eredeti tervben foglalt intézkedések egyéb módosításai nem befolyásolják a jelentős károkozás elkerülését célzó elv értékelését.
Hozzájárulás a REPowerEU célkitűzéseihez
(12)	Az (EU) 2021/241 rendelet 19. cikke (3) bekezdésének da) pontjával és V. mellékletének 2.12. kritériumával összhangban a REPowerEU-fejezet várhatóan nagymértékben („A” minősítés) hatékonyan hozzájárul az energiabiztonsághoz, az uniós energiaellátás diverzifikálásához, a megújuló energia elterjedésének és az energiahatékonyságnak a fokozásához, az energiatárolási kapacitások növeléséhez vagy a fosszilis tüzelőanyagoktól való függőség 2030 előtti, szükséges csökkentéséhez.
(13)	A módosított terv ambiciózusabb célokat irányoz elő az I-7.01. beruházásra (Az energiatámogatási rendszer továbbfejlesztése – RBC) vonatkozóan, mely a kiszolgáltatott helyzetben lévő háztartások energiahatékonysági felújításához nyújt támogatást, és hozzájárul a fosszilis tüzelőanyagoktól való függőség csökkentésére irányuló célkitűzés megvalósításához.
A zöld átálláshoz, többek között a biológiai sokféleség előmozdításához való hozzájárulás
(14)	Az (EU) 2021/241 rendelet 19. cikke (3) bekezdésének e) pontjával és V. mellékletének 2.5. kritériumával összhangban a módosított terv olyan intézkedéseket tartalmaz, amelyek nagymértékben („A” minősítés) hozzájárulnak a biológiai sokféleségre is kiterjedő zöld átálláshoz vagy az abból fakadó kihívások kezeléséhez. Az éghajlat-politikai célkitűzéseket támogató intézkedések az (EU) 2021/241 rendelet VI. mellékletében foglalt módszertannak megfelelő számítás szerint a módosított terv teljes allokációjának 51 %-át, a REPowerEU-fejezetben foglalt intézkedések becsült összköltségének pedig a 87 %-át teszik ki. A módosított terv az (EU) 2021/241 rendelet 17. cikkének megfelelően összhangban van a 2021–2030-ra vonatkozó nemzeti energia- és klímatervben foglalt információkkal.
(15)	A terv módosításának nincs lényeges hatása a terv zöld átállásra vonatkozó céljaira. Az I-3.17. beruházás elektromos buszokra vonatkozóan meghatározott ambiciózusabb célok hozzájárulnak az éghajlat-politikai célkitűzésekhez, például a szén-dioxid-kibocsátás csökkentéséhez.
A digitális átálláshoz való hozzájárulás
(16)	Az (EU) 2021/241 rendelet 19. cikke (3) bekezdésének f) pontjával és a rendelet V. mellékletének 2.6. kritériumával összhangban a módosított terv olyan intézkedéseket tartalmaz, amelyek nagymértékben („A” minősítés) hozzájárulnak a digitális átálláshoz vagy az abból fakadó kihívások kezeléséhez. A digitális célkitűzéseket támogató intézkedések az említett rendelet VII. mellékletében foglalt módszertannak megfelelő számítás szerint a módosított terv teljes allokációjának 26 %-át teszik ki.
(17)	A terv módosításának nincs lényeges hatása a terv digitális átállásra vonatkozó céljaira. Az I-3.15. beruházás (Smart Move) felváltásából fakadó csökkenés ellenére a módosított terv horizontális megközelítéssel továbbra is jelentősen hozzájárul a digitális átálláshoz azáltal, hogy támogatja a kiberbiztonságot, a vállalkozások és a közigazgatás digitalizálását, valamint a konnektivitást, beleértve a nagy sebességű konnektivitást is. Hozzájárul továbbá a közlekedési ágazat digitalizációjához, nevezetesen Brüsszel fővárosi régió új I-3.15a. beruházása (Floya App) és I-3.15b. beruházása (Az automatikus rendszámfelismerő kamerahálózat kiterjesztése) révén, valamint a munkaerő, a tanulók és a lakosság digitális készségeinek fejlesztéséhez, beleértve a veszélyeztetett csoportokat is.
Egyéb értékelési kritériumok
(18)	A Bizottság úgy véli, hogy a Belgium által előterjesztett módosítások nem befolyásolják a tervnek a Belgium helyreállítási és rezilienciaépítési terve értékelésének jóváhagyásáról szóló, 2021. július 13-i (ST 10161/21 INIT; ST 10161/21 ADD 1) tanácsi végrehajtási határozatban foglalt, a terv relevanciájára, eredményességére, hatékonyságára és következetességére vonatkozó, a 19. cikk (3) bekezdésének a), b), c), db), g), h), i), j) és k) pontjában meghatározott értékelési kritériumok szerinti pozitív értékelését. Ez nem érinti a melléklet „Audit és kontroll” szakaszában meghatározott 250. és 251. mérföldkő Bizottság általi értékelését.
Pozitív értékelés
(19)	Miután a Bizottság pozitív értékelést adott a módosított tervről, és megállapította, hogy a terv kielégítő mértékben megfelel az (EU) 2021/241 rendeletben meghatározott értékelési kritériumoknak, az említett rendelet 20. cikkének (2) bekezdésével és V. mellékletével összhangban meg kell határozni a módosított terv végrehajtásához szükséges reformokat és beruházási projekteket, a releváns mérföldköveket, célokat és mutatókat, valamint az Unió által a módosított terv végrehajtásához vissza nem térítendő pénzügyi támogatás formájában rendelkezésre bocsátott összeget.
Pénzügyi hozzájárulás
(20)	Belgium módosított tervének becsült összköltsége 5 279 439 854 EUR. Mivel a módosított terv becsült összköltsége magasabb, mint a Belgium rendelkezésére álló, aktualizált maximális pénzügyi hozzájárulás, a Belgium módosított terve számára allokált, a 20. cikk (4) bekezdésével összhangban kiszámított pénzügyi hozzájárulás megegyezik a Belgium módosított terve számára rendelkezésre álló maximális pénzügyi hozzájárulás teljes összegével. Ez az összeg 4 523 383 959 EUR-nak felel meg.
Hitelek
(21)	Emellett a további reformok és beruházások támogatása érdekében Belgium összesen 244 200 000 EUR hiteltámogatást kért: 195 000 000 EUR-t a REPowerEU-fejezetben szereplő reformok és beruházások támogatására, 49 200 000 EUR-t pedig a tervben szereplő egyéb reformok és beruházások támogatására. A terv becsült összköltsége magasabb, mint a Belgium rendelkezésére álló együttes pénzügyi hozzájárulás, beleértve a REPowerEU-fejezetet és a vissza nem térítendő pénzügyi támogatáshoz nyújtott aktualizált maximális pénzügyi hozzájárulást, a 2003/87/EK európai parlamenti és tanácsi irányelv[footnoteRef:5] szerinti kibocsátáskereskedelmi rendszerből származó bevételeket, valamint a brexit miatti kiigazításokra képzett tartalékból származó forrásokat. A Belgium által igényelt hitel maximális összege nem haladja meg a folyó árakon számított 2019. évi bruttó nemzeti jövedelmének 6,8 %-át. [5: 	Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).] 

(22)	A Belgium helyreállítási és rezilienciaépítési terve értékelésének jóváhagyásáról szóló, 2021. július 13-i (ST 10161/21 INIT; ST 10161/21 ADD 1) tanácsi végrehajtási határozatot ezért ennek megfelelően módosítani kell. Az egyértelműség érdekében az említett tanácsi végrehajtási határozat mellékletét új melléklettel kell felváltani,
ELFOGADTA EZT A HATÁROZATOT:
1. cikk
A Belgium helyreállítási és rezilienciaépítési terve értékelésének jóváhagyásáról szóló, 2021. július 13-i tanácsi végrehajtási határozat a következőképpen módosul:
1. Az 1. cikk helyébe a következő szöveg lép:
„1. cikk
A helyreállítási és rezilienciaépítési terv értékelésének jóváhagyása
A Tanács jóváhagyja Belgium módosított helyreállítási és rezilienciaépítési tervének az (EU) 2021/241 rendelet 19. cikkének (3) bekezdésében előírt kritériumok szerinti értékelését. A helyreállítási és rezilienciaépítési terv szerinti reformokat és beruházási projekteket, a helyreállítási és rezilienciaépítési terv nyomon követésére és végrehajtására vonatkozó intézkedéseket és ütemtervet, beleértve a releváns mérföldköveket és célokat, valamint a hitel folyósításához kapcsolódó további mérföldköveket és célokat, a tervezett mérföldkövek és célok teljesítéséhez kapcsolódó releváns mutatókat, valamint a Bizottság számára az alapul szolgáló releváns adatokhoz való teljes körű hozzáférést biztosító szabályokat e határozat melléklete tartalmazza.”;
2. A 2a. cikk (1) bekezdésének helyébe a következő szöveg lép:
„(1) Az Unió Belgium rendelkezésére bocsát legfeljebb 244 200 000 EUR összegű hitelt.”;
3. A melléklet helyébe e határozat mellékletének szövege lép.
2. cikk 
Címzett
Ennek a határozatnak a Belga Királyság a címzettje.
Kelt Brüsszelben, -án/-én.
	a Tanács részéről
	az elnök

